Visbarų pušis

Visbarų pušis – saugoma pušis, auganti Tauragės rajone, Stokaičių kaime (Žygaičių sen.), netoli Visbarų, 0,6 km į pietvakarius nuo kelio . Pušis auga prie kelio, laukų supamo miškelio pakraštyje. Išsiskiria aukščiu, išsišakojančiu kamienu, iškyla tarp kitų medžių ir krūmokšnių. Įvairiame aukštyje kamienas šakojasi į keletą atšakų. Tame pačiame kaime taip pat saugomas Stokaičių klevas.

 Būklė 

2022 m. duomenimis, apatinė kamieno dalis buvo išlūžusi, prie jo suneštas skruzdėlynas. Anksčiau medis galėjo būti skilęs, netekęs vienos kamieno atšakos, kuri buvo nupjauta. Šalia pušies gulėjo atskilusio kamieno kaladė, kiek toliau – akmenys ir jų nuolaužos.

2024 m. Tauragės rajono savivaldybėje buvo svarstomas Visbarų pušies likimas dėl jos prastos būklės. Nepritarta medžio šalinimui iš saugomų gamtos paveldo objektų sąrašo dėl trumpalaikės perspektyvos, nes dar nebuvo „sunykusi neatstatomai“.DĖL TAURAGĖS RAJONO SAVIVALDYBĖS SAUGOMO GAMTOS PAVELDO OBJEKTO (VISBARŲ PUŠIS) SCHEMOS PATVIRTINIMO (1 PRIEDAS) teisineinformacija.lt 2024-02-12 

 Duomenys 

Pušis buvo paskelbta rajoninės reikšmės saugomu medžiu Tauragės rajono Liaudies deputatų tarybos vykdomojo komiteto 1988 m. Pagrindiniai duomenys (2010 m.):Saugomų teritorijų valstybės kadastras. Visbarų pušis stvk.lt/map

 Medžio rūšis – paprastoji pušis (Pinus sylvestris L.)
 Kamieno apimtis 1,3 m aukštyje – 2,85 m
 Aukštis – 18,7 m

 Šaltiniai 

Kategorija:Lietuvos gamtos paveldo objektai
Kategorija:Tauragės rajono paveldas